"Fun park Mirnovec" u Biogradu, nakon 14 mjeseci radova, bliži se kraju izgradnje.

Vlasnik Franjo Koletić svoju investiciju vrijednu 12 milijuna eura planira otvoriti početkom srpnja i nema sumnje da će to biti dosad neviđeni spektakl, pogotovo kada znamo da je Koletić vlasnik najveće hrvatske tvrtke za proizvodnju pirotehnike "Mirnovec".

Zadarski.hr je obišao park krajem svibnja i stanje koje smo zatekli sugerira da to neće biti samo prvi i najveći zabavni park u Hrvatskoj i regiji, nego jedan potpuno drugačiji način zabave i ponude za sve domaće i strane goste, projekt industrije zabave pred kojim je očito sjajna poslovna budućnost.

Park je podijeljen u tri tematske cjeline - Gusarski grad, Divlji zapad i Svemir - unutar kojih je 25 različitih atrakcija.

Kako to izgleda sa zemlje, ali i zraka, pogledajte u našoj velikoj fotogaleriji.